बृहस्पतिबाराव कक्राझार देबरगावआव थानाय बड’लेण्ड मुलुग सोलोंसालिनि लांगोनायाव 100 निबो बांसिन बि एड फरायसाफोरा आखायाव प्ले कार्ड ,बेनार, पेस्तुन लानानै गोख्रों सोमावसारनाय दिन्थि फुङो। आनजाद खुंनांगौनि थाखाय सोमावसारनाय फरायसाफोरा बुङोदि डिब्रुगड़ आरो तेजपुर मुलुग सोलोंसालिआ बि एड आनजादनि जोबथा आनजादखौ खुंफुंनानै रिजाल्टबो फोसावबाय नाथाय बड’लेण्ड मुलुग सोलोंसालिआ दिनै सिमावबो आनजाद खुंनायनि जेबो थिरांथा लायाखै होन्नानै गोख्रों अजद खालामदों आरो फैगौ 30 सेप्तेम्बरनि सिगां थाबैनो आनजाद खुंनानै रिजाल्ट फोसावनांगौ होन्नानै दाबि दैखांदों।